ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *14/11/2022***

**ΚΑΔΟΙ ΑΝΑΚΥΚΛΩΣΗΣ ΓΙΑ ΕΙΔΗ ΕΝΔΥΣΗΣ, ΥΠΟΔΗΣΗΣ**

Τα έργα που αφορούν την ανακύκλωση συνεχίζονται στον δήμο Αγίας Βαρβάρας καθώς τοποθετήθηκαν σε επιλεγμένα σημεία οι πρώτοι 20 ειδικοί, μωβ χρώματος, κάδοι για την συλλογή μεταχειρισμένων ειδών ένδυσης και υπόδησης και λευκών ειδών.

Πλέον δεν θα καταλήγουν στη χωματερή αλλά θα ανακυκλώνονται, με αποτέλεσμα την μείωση σε σημαντικό βαθμό του όγκου απορριμμάτων, με την ταυτόχρονη εξοικονόμηση σημαντικών φυσικών πόρων και σημαντικά οφέλη για το δήμο και τους δημότες αλλά οπωσδήποτε και κυρίως για το περιβάλλον.

Ο Δήμαρχος Αγίας Βαρβάρας Λάμπρος Μίχος επέβλεψε προσωπικά τη διαδικασία επιλογής των σημείων τοποθέτησης των κάδων και πρωτοστάτησε στην ενημέρωση των πολιτών, επιδεικνύοντας για πολλοστή φορά την ιδιαίτερη ευαισθησία του στο ευρύτερο θέμα της ανακύκλωσης όπως πρέπει να κάνουμε όλοι μας άλλωστε.